29. 1. 82 De Europæiske Fællesskabers Tidende Nr. L 21/1 (Retsakter hvis offentliggørelse er obligatorisk) RÅDETS FORORDNING (EØF) Nr. 192/82 af 26. januar 1982 om ændring af forordning (EØF) nr. 1785/81 om den fælles markedsordning for sukker RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43, under henvisning til forslag fra Kommissionen, under henvisning til udtalelse fra Europa-Parla- mentet ()), og ud fra følgende betragtninger : i henhold til artikel 27 i forordning (EØF) nr. 1785/ 81 ?) kan sukkerproducerende virksomheder overføre sukker produceret i et givet sukkerproduktionsår, således at dette sukker henregnes under produktionen i det følgende produktionsår ; omhandlede artikel fast- lægger endvidere, at det overførte sukker skal oplagres i 12 måneder fra den 1. februar i det produktionsår, hvor produktionen har fundet sted, mod at lagerom- kostningerne refunderes i samme periode ; kun virk- somhederne i de franske departementer Guadeloupe og Martinique har en særlig lagerperiode, som svarer til deres produktionsperiode ; de datoer, som således er fastsat som lagerperiodens begyndelsesdatoer, svarer ikke længere til udviklingen i sukkerproduktionen i de forskellige egne af Fælles- skabet ; for at undgå forskelsbehandling mellem producenterne i de forskellige egne alt efter, om de begynder at producere tidligere eller senere, og for at give førstnævnte mulighed for at benytte sig af den ovenfor omhandlede oplagringsmulighed fra det tids- punkt, hvor deres sukkerproduktion overstiger A- kvoten, bør der ikke længere i artikel 27 fastsættes datoer for lagerforpligtelsens begyndelse, men denne () Udtalelse afgivet den 22. januar 1982 (endnu ikke offent- liggjort i EFT). () EFT nr. L 177 af 1. 7. 1981, s. 4. fastlæggelse bør ske i de relevante gennemførelsesbe- stemmelser, dog således, at principperne forbliver uændret ; under hensyntagen til produktionen i sukkerproduk- tionsåret 1981/82 og til det af virksomhederne følte behov for overførsel bør der allerede nu fastsættes foranstaltninger, som med henblik på overførsel til sukkerproduktionsåret 1982/83 giver alle sukkerprodu- cerende virksomheder i Fællesskabet mulighed for at træffe deres beslutning om overførsel med tilbagevir- kende kraft — UDSTEDT FØLGENDE FORORDNING : Artikel 1 I artikel 27 i forordning (EØF) nr. 1785/81 foretages følgende ændringer : 1. Første og andet afsnit i stk. 2 affattes således : »2.  De virksomheder, der træffer den i stk. 1 omhandlede beslutning, — meddeler den pågældende medlemsstat inden den 1. februar, hvilken mængde der overføres, og — forpligter sig til at oplagre denne overførte mængde i en 12 måneders periode, hvis begyn- delse senere skal bestemmes. Lageromkostnin- gerne i denne periode refunderes i henhold til artikel 8 ligeledes for overført C-sukker. For så vidt angår virksomhederne i de franske departementer Guadeloupe og Martinique anvendes 1. maj i stedet for den i første afsnit, første led, omhandlede dato 1. februar«.